মোহাম্মদ আনোয়ার হোসাইন: ইসলামের পাঁচ স্তম্ভের মধ্যে হজ অন্যতম। কোরআন ও হাদিসের বিধান অনুসারে আর্থিক ও শারীরিকভাবে সক্ষম মুসলমান নর-নারীর উপর জীবনে একবার হজ করা ফরজ। আর এ হজের জন্য একজন হজযাত্রীকে সৌদি আরবের মক্কা শরীফে গমন করে হজের আরকান ও আহকাম পালন করতে হয়। ফলে হজ ব্যবস্থাপনায় বাংলাদেশ ও সৌদি আরব সরকারের মধ্যকার দ্বিপাক্ষিক সম্পর্ক জড়িত। এ ছাড়া দেশের অনেকগুলো মন্ত্রণালয়, বিভাগ ও সংস্থা এ কার্যক্রমের সাথে সরাসরি সম্পর্কিত। বাংলাদেশে হজ ব্যবস্থাপনার এ পুরো বিষয়টি সমন্বয় করে ধর্ম বিষয়ক মন্ত্রণালয়। সংশ্লিষ্ট সকল পক্ষের সাথে সমন্বয় করে ধর্ম বিষয়ক মন্ত্রণালয় সুষ্ঠু হজ ব্যবস্থাপনার লক্ষ্যে গত দশ বছরে উল্লেখযোগ্য পরিবর্তন করেছে।